יותר איטי מלב

יותר איטי מלב הוא סרט קולנוע ישראלי עצמאי מאת ובבימויים של ינאי גוז ויוני זיכהולץ משנת 2012.

==עלילה==
לילי (רוני הדר), היא סופרת בת שלושים. חמש שנים קודם לכן היא כתבה רומן ביכורים בשם "זאבת נעורים", שנחל הצלחה ועתה היא מחפשת ללא הועיל רעיון לספרה החדש.

לילי הולכת לבר "המתנ"ס", בבעלות שרה (שרה סיני), שגם שרה בו ובו מסתובבים הטיפוסים הביזאריים ביותר בתל אביב. לילי משתפת את שרה בקשייה ושרה מציעה לה למצוא גיבור ואומרת לה:

בבר לילי מבחינה בנינו (גיא לואל), צייר מציצן, רומנטיקן מלנכולי. לפרנסתו מצייר גרפיטי של שירים בהזמנה ומצייר פורטרטים של נשים על הטיילת בים. לילי מחליטה שהוא הגיבור עליו תכתוב את ספרה. היא מתחילה איתו, מנהלת איתו רומן, הוא מתאהב בה.

חברו הטוב ביותר של נינו הוא פרדי (פיני טבגר), גבר חרדי שמנהל חיים כפולים: ביום הוא בעל לאשה ואב לילדה שאותם הוא אוהב ובלילה הוא טרנסקסואל, שלובש בגדי נשים ושוכב עם גברים. עם אחד מהם, דורון (עומר עציון), הוא מקיים יחסי מין סאדו-מזוכיסטיים. דייוויד (שלום שמואלוב), המו"ל של לילי, מזהיר אותה שהיא עלולה להתאהב והדבר עלול להפריע לה בעבודתה. בשלב מסוים לילי מתאהבת בנינו ואז היא צריכה להחליט אם לבחור באהבה או בספר וכשהיא בוחרת באהבה – הוא כבר גילה את מניעיה האמיתיים ונוקם בה, בספר שלה, בלב שלה.

==אודות ההפקה==
זהו שיתוף פעולה קולנועי שני בין ינאי גוז ליוני זיכהולץ, שביימו סרט קודם בשם "אלנבי רומאנס" בשנת 2005 שהפך לקאלט תל אביבי. שני הסרטים עוסקים בבחור ובחורה שמעבירים לילה רומנטי בתל אביב ונחשפים לכל הדמויות הליליות של העיר. בעוד ש"אלנבי רומאנס" הסרט ממוקם באתרים הידועים של תל אביב, הרי ב"יותר איטי מלב" הסרט ממוקם בחלקים אורבניים וישנים, הצילום מאוד אפל וחשוך.

המימון לסרט הגיע בתחילה ממקור פרטי - חברת פרקסיס וקיבל אחר-כך מענק מקרן רבינוביץ' לקולנוע והסתכם ב-800,000 שקלים. הסרט הוקרן ביישובים שונים ברחבי ישראל ובסינמטק תל אביב. הוא מכר 5,200 כרטיסים והכנסותיו היו 197,600 שקלים, יותר מכל סרט עצמאי אחר בשנת 2012.
מלחין המוזיקה הוא אופיר לייבוביץ', גיטריסט להקת נקמת הטרקטור, שהלחין מוזיקת ג'אז אפלה.

הזמרת שרה סיני, שרה ארבעה שירים בסרט וגם משחקת בו. היא מגלמת את דמותה של שרה, בעלת פאב, שגם שרה בו.
את שיר הנושא של הסרט, "העיר הלבנה", שיצא כקליפ, כתב יוני זיכהולץ. הלחין עיבד והפיק מוזיקלית איתי פרלמן נסיך. את השיר מבצעים שרה סיני ופיני טבגר.

==הקרנות בבתי קולנוע, פסטיבלים ופרסים==
הקרנת טרום בכורה הראשונה ב-1 במרץ 2012 במועצה אזורית משגב.
טרום בכורה – הפסטיבל הבינלאומי השביעי לקולנוע גאה (11 ביוני 2012). בפסטיבל זכה פיני טבגר בפרס מיוחד על משחק
(12 ביוני 2012) – במסגרת תחרות קולנוע עצמאי-עלילתי בפסטיבל קולנוע דרום.
הסרט הוקרן במשך שלושה חודשים בסינמטק תל אביב: החל מ-4 ביולי ועד ל-28 בספטמבר והוצג בספטמבר גם בסינמטק ירושלים.

==גלריית תמונות==
<gallery>
קובץ:|
קובץ:|
קובץ:|
קובץ:Guy Loel and Roni Hadar in the movie Yoter Ity Mi'Lev.jpg|רוני הדר וגיא לואל
קובץ:Guy Loel and Roni Hadar in movie Yoter Ity Mi'Lev.jpg|
קובץ:Roni Hadar and Guy Loel in the movie Yoter Ity Mi'Lev.jpg|
קובץ:Guy Loel and Roni Hadar in the movie Yoter Ity Mi'Lev by Zicholtz and Goz.jpg|
קובץ:|
קובץ:Guy Loel and Pini Tavger in the movie Yoter Ity Mi'Lev.jpg|גיא לואל ופיני טבגר
קובץ:Roni Hadar, Guy Loel and Pini Tavger in Yoter Ity Mi'Lev movie.jpg|רוני הדר, גיא לואל ופיני טבגר
קובץ:Pini Tavger and Guy Loel in Yoter Ity Mi'Lev.jpg|
קובץ:Guy Loel in Yoter Ity Mi'Lev.jpg|גיא לואל
קובץ:Roni Hadar and Guy Loel in Yoter Ity Mi'Lev scond.jpg|
קובץ:Pini Tavger and Omer Etzion in Yoter Ity Mi'Lev.jpg|פיני טבגר ועומר עציון
קובץ:Roni Hadar and Guy Loel in Yoter Ity Mi'Lev.jpg|
קובץ:Roni Hadar in the movie Yoter Ity Mi'Lev.jpg|רוני הדר
קובץ:|
קובץ:|
קובץ:|
קובץ:|
קובץ:|
קובץ:|
</gallery>

==השחקנים==
{|class="wikitable"
|-
! שם השחקן !! שם הדמות
|-
| רוני הדר
| לילי גוטמן
|-
| גיא לואל
| נינו
|-
| פיני טבגר
| פרדי
|-
| שלום שמואלוב
| דייוויד
|-
| שרה סיני
|שרה

|-
| עומר עציון
| דורון
|-
| חן סבן
| רעיה
|}

==קישורים חיצוניים==

* אלי שגב, [https://web.archive.org/web/20120701135949/http://www.edb.co.il/blog/archives/12464 "יותר איטי מלב" – טריילר לסרט בכיכובו של גיא לואל], באתר אידיבי, 19 ביוני 2012
* [http://cinemascope.co.il/archives/9984 "יותר איטי מלב", שני טיזרים], באתר סינמסקופ, 2 יוני 2012
* אור סיגולי, [http://srita.net/2012/07/22/the-cutoff-man-and-slower-than-a-heartbeat-urban-cinema/#more-7389 בעקבות "מנתק המים" ו"יותר איטי מלב": על היחס בין העיר והקולנוע], באתר סריטה, 22 ביולי 2012
* יוני בינרט, [http://www.xnet.co.il/xo/articles/0,14718,L-3096198,00.html פיני טבגר: מנרקומן של נשים לנשיקות עם גברים], באתר xnet, 16 ביולי 2012
* 
* אלי שגב, [https://web.archive.org/web/20121018062923/http://www.edb.co.il/blog/archives/12698 ריאיון עם יוצרי "יותר איטי מלב": "כמו זוג נשוי, יש רגעים מאד קשים"], באתר אידיבי, 9 ביולי 2012
* 
* 

==הערות שוליים==

קטגוריה:סרטי 2012
קטגוריה:סרטים ישראליים עצמאיים
קטגוריה:סרטים ישראליים משנת 2012